Masa Mainio

Masa Mainio () on ruotsalaisen lasten- ja nuortenkirjailijan George Johanssonin ja Jens Ahlbomin luoma kuvitteellinen hahmo. Masa Mainio kerää erilaisia tavaroita ja rakentaa niistä kaikenlaista uutta. Hänellä on myös bokseri nimeltä Molla. Johansson on kirjoittanut Masa Mainiosta useita kirjoja, joista yhdeksän on suomennettu. Hahmo tunnetaan myös tietokonepeleistä, jossa pelaaja voi rakentaa kaikenlaista uutta tietyistä osista oman luovuuden mukaan, ja auttaa Masan ystäviä läpäistäkseen pelin. Hahmoon perustuu myös kaksi suomenkielistä tv-ohjelmaa, Masa Mainio rakentaa ja Masa Mainio täydessä vauhdissa. Masa Mainion suomenkielisenä äänenä peleissä toimi Rauno Ahonen ja tv-sarjoissa Esko Salminen. ==Tietokonepelit== ===Rakenna autoja Masa Mainion kanssa=== Rakenna autoja Masa Mainion kanssa on peli, jossa rakennetaan autoja tietyistä osista oman luovuuden mukaan. Pelissä voi saada diplomeja ja auttaa Masan ystäviä. Siihen sisältyy autonäyttely, johon voi viedä autoja ja tuomari antaa autolle pisteet sekä Lahnaston rata -niminen kilparata jossa voit testata kuinka nopeaa autosi kulkee. Kun peliä pelaa eteenpäin, voi löytää autoon useita moottoreita ja muita osia, kuten rakettimoottorin tai kaivurin renkaat. Peli on ensimmäinen Rakenna Masa Mainion kanssa -sarjassa ja se on vuodelta 1997. ===Rakenna veneitä Masa Mainion kanssa=== Rakenna veneitä Masa Mainion kanssa on peli, jossa rakennetaan veneitä tietyistä osista oman luovuuden mukaan. Pelissä selvitetään Saku Snorkkelin lentokoneen katoamista meren syvyyksiin. Siinä on myös kilparata, jossa kilpaillaan siitä, kuinka nopeasti radan voi kiertää. Venenäyttelyyn voi viedä veneensä, jolle tuomari antaa pisteet. Pelaaja saa diplomeja onnistumisistaan. Peli on toinen Rakenna Masa Mainion kanssa -sarjassa ja se on vuodelta 1998. ===Rakenna lentokoneita Masa Mainion kanssa=== Rakenna lentokoneita Masa Mainion kanssa on peli, jossa voi rakentaa lentokoneen tietyistä osista oman luovuuden mukaan. Siinä selvitetään Mecchin lentäjäsiskosten matkaa maailman ympäri lentokoneella. Pelin lopussa Masa tapaa Mecchin siskokset. Siihen sisältyy lentokonenäyttely, jonne voi viedä lentokoneensa ja tuomari antaa sille pisteet. Lentokilpailussa taas kilpaillaan Simo Suharia vastaan siitä, kumpi kerää eniten ilmapalloja määrätyn ajan sisään. Pelissä Masa myös auttaa ystäviään ja saa suoritetuista saavutuksista diplomeja. Peli on kolmas Rakenna Masa Mainion kanssa -sarjassa ja se on vuodelta 2000. ===Rakenna taloja Masa Mainion kanssa=== Rakenna taloja Masa Mainion kanssa on peli, jossa voi rakentaa talon tietyistä osista oman luovuuden mukaan. Pelissä selvitetään Masan sukulaisen Sirkku Tähtisäteen katoamismysteeriä sekä autetaan Masan ystäviä. Peli on neljäs Rakenna Masa Mainion kanssa -sarjassa ja se on vuodelta 2002. ===Upptäck Rymden med Mulle Meck, suomeksi "Tutki Avaruutta Masa Mainion kanssa"=== Upptäck Rymden med Mulle Meck on Masa Mainio -peli, joka on julkaistu virallisesti vain ruotsiksi, mutta siitä on tehty "Nostalgia-TV productionsin" toimesta epävirallinen suomenkielinen versio. Pelissä rakennetaan avaruussukkuloita ja matkustetaan niiden avulla tutkimaan avaruutta, jonka myötä pelaaja saa lisää tietoa Sirkku Tähtisäteen katoamisesta. Peli on viides ja samalla viimeinen Rakenna Masa Mainion kanssa -sarjassa ja se on vuodelta 2004. Kaikki Masa Mainio -pelit on julkaissut Elävät Kirjat / PAN Vision. ==Suomennetut kirjat== * Masa Mainio rakentaa auton * Masa Mainio rakentaa veneen * Masa Mainio rakentaa lentokoneen * Masa Mainio rakentaa talon * Masa Mainio kertoo autoista * Masa Mainio kertoo laivoista * Masa Mainio kertoo lentokoneista * Masa Mainio kertoo taloista * Masa Mainio kertoo traktoreista ==Aiheesta muualla== *Masa Mainion kotisivut (arkistoitu) *Masa Mainion kotisivut (arkistoitu) Luokka:Ruotsissa kehitetyt videopelit Luokka:Kuvitteelliset henkilöt